
	DAAD

Nemec ká akademická 

výmenná služba
	MŠ SR         SAV

Ministerstvo školstva                    Slovenská

Slovenskej republiky                  akadémia vied


V Y P Í S A N I E  P R O G R A M U

VÝMENY OSÔB PRACUJÚCICH NA SPOLOČNÝCH PROJEKTOCH MEDZI SLOVENSKOU REPUBLIKOU A NEMECKOU SPOLKOVOU REPUBLIKOU NA ROKY

2007 - 2008
Termín pre podanie žiadosti: 31.07. 2006- Začiatok poskytovania podpory: 01.01. 2007
I. Všeobecné informácie

V roku 2001 sa Nemecká akademická výmenná služba (Deutscher Akademischer Austauschdienst - DAAD), Ministerstvo školstva Slovenskej republiky (MŠ SR) a Slovenská akadémia vied (SAV) dohodli na spoločnom programe, zameranom na zintenzívnenie vedeckej spolupráce. Cieľom je podpora spolupráce medzi nemeckými a slovenskými výskumnými skupinami prostredníctvom Programu výmeny osôb, pracujúcich na spoločných projektoch (Programm des projektbezogenen Personenaustauschs - PPP).

V rámci výskumnej spolupráce sa pritom kladie zvýšený dôraz na ďalšie vzdelávanie a špecializáciu mladej vedeckej generácie (diplomantov, doktorandov a postdoktorandov). Program je otvorený pre všetky špecializácie a smery.

Ponuka je určená vysokoškolským učiteľom a vedcom na nemeckých a slovenských vysokých školách a mimouniverzitných výskumných pracoviskách.

Žiadateľom  je osoba  zodpovedná za projekt. 

Na nemeckej strane je to  vysokoškolský učiteľ, resp. vedúci vedecký pracovník mimouniverzitného výskumného pracoviska, ktorý je v trvalom pracovnom pomere. Pokiaľ je jeho pracovný pomer na dobu určitú, jeho pracovná zmluva musí trvať najmenej o jeden rok dlhšie ako doba poskytovania podpory. 

Na slovenskej strane je žiadateľom vedecko-pedagogický pracovník alebo vedúci výskumný pracovník vysokej školy alebo mimouniverzitného vedeckého pracoviska v plnom pracovnom pomere.

Prostriedky na realizáciu programu obdrží DAAD z rozpočtu Spolkového ministra pre vzdelávanie a výskum (Bundesminister für Bildung und Forschung - BMBF). Na slovenskej strane bude program financovať MŠ SR a SAV.

Predpokladom pre podanie žiadosti je konkrétny vedecký projekt (resp. zámer), na ktorom spoločne pracujú vedci z oboch krajín. V žiadosti treba podrobne predstaviť vedecký cieľ projektu v rámci nemecko-slovenskej spolupráce (okruh, aktuálnosť, dosiahnuteľné čiastkové ciele).

Hradiť možno výlučne komplexné cestovné a pobytové náklady  súvisiace s  výmenou  zúčastnených vedcov, postgraduálnych študentov, diplomantov (iba v tom prípade, ak diplomová práca je súčasťou projektu).

Základné financovanie projektu (osobné a vecné náklady  na oboch stranách) musí byť zabezpečené z iných prostriedkov. Vedľajšie náklady, súvisiace s riešením projektu (náklady na materiál, atď.) nemôžu byť hradené.

Celkové trvanie podpory nemecko-slovenského projektu je najviac dva roky. Podpora projektu v druhom roku závisí od výsledkov dosiahnutých počas prvého roka projektu. 

V rámci tohto programu budú financované cestovné a pobytové náklady spolupráce slovenských a nemeckých vedcov, pričom nemecká strana uhradí cestovné náklady nemeckých účastníkov na  Slovensko a späť a pobytové náklady slovenských účastníkov v Nemecku, slovenská strana uhradí cestovné náklady slovenských účastníkov do Nemecka a späť a pobytové náklady nemeckých účastníkov v Slovenskej republike. Prijímajúca strana hradí cestovné náklady na svojom území, ktoré by eventuálne mohli vzniknúť pri realizácii projektu.

Objemy financií na podporu projektov na nemeckej strane by nemali prekročiť čiastku 

€ 5.000,- až  € 7.500,-  na jeden projekt a rok.

Objemy financií na podporu projektov na slovenskej strane budú stanovené v zodpovedajúcej výške.

Do rámca tohto programu nepatria:
	-
	už existujúce, z iného zdroja financované projekty nemecko-slovenskej spolupráce s tou istou témou v oblasti výskumu a technológie, ktoré obsahujú aj výmenu osôb, a v rámci ktorých sa podporujú tie isté osoby,

	-
	výlučne vzdelávacie projekty,

	-
	výlučne seminárne podujatia,

	-
	konferencie




Poznámka: V zásade je možné podporovať multilaterálne výskumné aktivity, ktoré sú uskutočňované v rámci ostatných programov výmeny osôb, ktoré DAAD uzatvorila s inými štátmi. V žiadosti o podporu týchto aktivít je potrebné uviesť zvlášť jednotlivé bilaterálne časti projektu, z ktorých každá bude  posudzovaná oddelene.
II. Termín a postup pri podaní žiadosti 
Termín pre podanie žiadosti je pri nových žiadostiach 31.07.2006 (rozhodujúci je dátum na poštovej pečiatke). Nedodržanie tohto termínu má za následok formálne odmietnutie žiadosti.

Osoby zodpovedné za projekt v Nemecku a na Slovensku zašlú svoje žiadosti o podporu na doleuvedené miesta. V žiadosti musí byť opísaný  spoločný projekt, nielen príslušné národné prvky. Obsah oboch žiadostí musí byť rovnaký.

Nemeckí žiadatelia zasielajú žiadosti na
DAAD

Referat 323 (Mittelosteuropa)

Susanne Spilles

Postfach 200 404

53134 Bonn

Telefón: 0228/882-393
Fax: 0228/882-627

E-Mail: Spilles@daad.de 

Internet: http://www.daad.de/hochschulen/de/5.3.5.html
(v ľavom stĺpci posledný bod pod: Aktuell - aktuálne)

Na tejto adrese možno obdržať formuláre žiadostí pre nemeckých žiadateľov. Možno ich tiež stiahnuť z internetu (pozri vyššie).

Slovenskí žiadatelia z vysokých škôl zasielajú žiadosti na
Ministerstvo školstva Slovenskej republiky

Sekcia medzinárodnej spolupráce
Stromová 1

813 30 Bratislava

Telefón: (00421-2)-69202 215, Fax 69202 219

e-mail: jana.vargova@minedu.sk
Internet: www.minedu.sk/medzinárodná spolupráca
Na tejto adrese možno obdržať formuláre žiadostí pre slovenských žiadateľov. Možno ich tiež stiahnuť z internetu (pozri vyššie).

Slovenskí žiadatelia z mimouniverzitných vedeckých pracovísk zasielajú žiadosti na

Úrad  SAV

Odbor medzinárodnej spolupráce
Mgr. František Fundárek, CSc
Štefánikova 49,  814 38  Bratislava

Tel.(00421-2)-524 927 51 až 9, kl. 138, Fax  524 968 49

e-mail:  fundarek@up.upsav.sk

Internet: www.sav.sk

III. Výber a schvaľovanie

Po predbežnom výbere, ktorý si organizačne zabezpečí  každá zo zmluvných strán, uskutoční nemecko-slovenská komisia do polovice decembra 2006 konečný výber.

Schválenie prostriedkov na projekt uskutoční na nemeckej strane DAAD formou Zmluvy o poskytnutí finančných prostriedkov, ktorú DAAD uzatvorí s nemeckou vysokou školou, resp. s mimouniverzitným výskumným pracoviskom. Za použitie finančných prostriedkov zodpovedá vysoká škola, resp. mimouniverzitné výskumné pracovisko.

Na slovenskej strane MŠ SR finančne podporuje vysokoškolské projekty,  SAV podporuje projekty mimouniverzitných výskumných pracovísk. 

MŠ SR a SAV  v  zmysle vnútroštátnych predpisov zodpovedajú za použitie finančných prostriedkov.  Žiadateľ je povinný do 15. 01. 2008 zaslať na vyššie uvedenú adresu správu o výsledkoch projektu.

IV. Výberové kritériá

Pri výbere projektov, ktoré budú podporované, sa bude klásť zvláštny dôraz na nasledovné kritériá: kvalita projektu, kvalifikácia osôb podieľajúcich sa na projekte, očakávané vedecké efekty spolupráce, aktívna participácia mladej generácie vedcov (diplomantov, doktorandov).
V. Výška podpory 

Výška podpory sa stanoví v súlade s platnými predpismi v oboch krajinách. Stanoví sa - s patričným prihliadnutím na príslušné miestne pomery a s možnosťou pružne meniť sadzbu - v takej výške, aby sa v primeranej miere mohli uskutočňovať pobyty hosťujúcich vedcov. 

Pre nemeckých účastníkov projektu stanovila DAAD paušálne náhrady cestovných nákladov a pre slovenských účastníkov stanovila maximálne sadzby na pokrytie pobytových nákladov (pozri prílohu).

Podpora zo strany vysokej školy a financovanie z iných finančných zdrojov musia byť spomenuté už v žiadosti a neskôr vykázané vo finančnej správe.

Otázky úrazového a zdravotného poistenia sa doriešia medzi partnermi v danom projekte.

Dôrazne sa odporúča, aby účastníci projektu uzatvorili vo svojej domovskej krajine cestovné poistenie pre prípad choroby a úrazu ešte pred vycestovaním.

DAAD, MŠ SR a SAV
Január 2006
Príloha pre žiadateľov
Podpora pre nemeckých účastníkov 

Cestovné náklady:

Nemecká strana poskytne na spiatočné cestovné do Slovenskej republiky paušálny príspevok  do výšky  625.-€ pre vysokoškolských pedagógov a promovaných vedcov, a paušálny príspevok do výšky 475.- € pre diplomantov a doktorandov.
Pobytové náklady:

Ministerstvo školstva SR poskytne pre nemeckých účastníkov univerzitných projektov  nasledovné plnenie:

	
	Denná sadzba pri krátkodobých pobytoch v SK
	                mesačne

	 Kategória 1: diplomanti, absolventi,

                       doktorandi
	          670.-
         do 19 dní
	         13.400.-

       najviac 3 mesiace

	Kategória 2: promovaní vedci a

                      vysokoškolskí pedagógovia
	          750.-     

        do 19 dní
	         13.400.-

        najviac 1 mesiac


Slovenská akadémia vied poskytne pre nemeckých účastníkov mimouniverzitných projektov nasledovné plnenie:
	
	Denná sadzba pri krátkodobých pobytoch v SK
	      mesačne

	Kategória 1: diplomanti, absolventi, 

                      doktorandi
	           606.- 

          do 19 dní
	        12.120.-

     najviac 3 mesiace

	Kategória 2 : promovaní vedci  a 

                       vysokoškolskí pedagógovia
	           606.-

          do 19 dní
	        12.120.-

     najviac 1 mesiac


Podpora pre slovenských účastníkov:
Cestovné náklady:

Slovenská strana poskytne paušálnu sumu na spiatočné cestovné do Nemeckej spolkovej republiky maximálne do výšky 7.000,- Sk.

Pri tvorbe pobytových nákladov pre slovenských účastníkov by mali byť využívané všetky ubytovacie možnosti vo vlastníctve vysokých škôl podľa zásady hospodárneho nakladania s finančnými prostriedkami.  V nasledovnej tabuľke sú uvedené maximálne sadzby:
	
	Denná sadzba – krátkodobé pobyty,  max.

€
	Mesačne max.

€



	Kategória 1:  diplomanti
	29,--

 do 22 dní
	715.-

          najviac 3 mesiace

	Kategória 2:  postgraduálni študenti,    

                       doktorandi
	41,--

 do 22 dní
	975.-

         najviac  3 mesiace

	Kategória 3:  promovaní vedci a 

                     vysokoškolskí  učitelia


	82,--
 do 22 dní
	1.840,--

          najviac 1 mesiac


Odporúča sa neprideľovať maximálne sadzby, aby bolo možné realizovať čo najviac výmen.
Zo sadzieb DAAD sa vypláca aj príspevok na zdravotné poistenie: zahraniční hostia by mali byť dôrazne upozornení na nevyhnutnosť dostatočného poistenia.  Ak by sa poistenie nedalo uzatvoriť na Slovensku, musia byť slovenskí účastníci poistení ihneď po ich príchode do Nemecka. Taktiež nemeckí účastníci musia byť dostatočne poistení pre pobyt na Slovensku.
Podpora zo strany vysokej školy a financovanie z iných finančných zdrojov musia byť spomenuté už v žiadosti a neskôr vykázané vo finančnej správe. Pri určovaní výšky finančnej podpory sa bude pozitívne hodnotiť ako aktívny prínos podpora zo strany vysokej školy alebo z iného tretieho zdroja.  

Pri závažných zmenách finančných a právnych podmienok si DAAD ponecháva právo pozmeniť horeuvedené sadzby  a / alebo podporované položky.

	Poznámky k žiadosti o výmenu osôb, pracujúcich na spoločných projektoch so Slovenskou republikou na roky 2007 – 2008


Vysvetlenie k vyplneniu formuláru žiadosti:

Žiadosť o predĺženie: V rámci PPP-Slovensko trvá podpora najviac 2 roky. Žiadosť o predĺženie s pripojenou predbežnou správou s výsledkami prvého roka projektu, musí byť doručená do 15. októbra 2007 na DAAD, ako aj na MŠ SR (rozhodujúci je dátum na poštovej pečiatke).

	Bod 6
	Projekt musí byť ukončený maximálne do dvoch rokov.



	Bod 10
	Spôsob financovania, použitý v PPP so Slovenskou republikou sa odlišuje od väčšiny programov výmen osôb, pracujúcich na spoločných projektoch, uskutočňovaných DAAD:

Každá strana zaplatí účastníkom zo svojej krajiny paušál na pokrytie cestovných nákladov na partnerský inštitút. Pobytové náklady zahraničných účastníkov hradia vždy hostiteľské krajiny. Uveďte preto prosím na zvláštnej prílohe pre každý finančný rok potrebné finančné prostriedky na podporu pre nemeckých a slovenských účastníkov projektu. Je potrebné uvádzať pre každý rok poskytovania podpory zvlášť paušálne úhrady cestovných nákladov pre slovenských účastníkov a na druhej strane úhrady pobytových nákladov pre nemeckých účastníkov.

Prosím pridajte v druhom riadku vždy nemecká alebo slovenská (strana).



	Body 12/13
	Prosím zaujmite stanovisko ku každému z nižšie uvedených bodov na zvláštnej prílohe/prílohách. Uveďte prosím aj neúspechy.




1. Popis a stanovenie vedeckého cieľa spoločného projektu (nielen národné prvky)

2. Stav výskumu/techniky

3. Doposiaľ realizované prípravné práce spoločného projektu

4. Popis odbornej činnosti osoby zodpovednej za projekt a všetkých slovenských účastníkov projektu (cca 1 strana)

5. POZOR! Dôležité kritérium je účasť mladej generácie vedcov!
	Bod 14
	Ak je to podľa vášho názoru potrebné, sem pripojte ďalšie relevantné podklady. 


Kontrolný list
Žiadosť obsahuje:
     ڤÚdaje o financovaní z tretej strany - špecifikované
     ڤPlán ciest slovenských riešiteľov oddelene pre každý rok trvania projektu, vrátane výpočtu  

      cestovného s použitím paušálu 7.000.- Sk.
     ڤPlán ciest nemeckých riešiteľov oddelene pre každý rok trvania projektu, vrátane výpočtu 
       pobytových nákladov s použitím denných sadzieb uvedených vo vypísaní

    ٱ Dátum a podpis zodpovedných vedúcich projektu za slovenskú a nemeckú stranu

ٱ    Pečiatka a podpis vedenia školy / vedeckého inštitútu     

ٱ    Životopisy všetkých nominovaných účastníkov projektu za slovenskú a nemeckú stranu

ٱ   Zoznam podstatných publikácií za posledných 5 rokov všetkých zúčastnených vedcov 
     (prosím neuvádzajte žiadne kompletné zoznamy publikácií)

ٱ   Popis projektu / Pracovný plán

ٱ   Adresa, kam je možné zaslať potvrdenie o prijatí projektu, príp. rozhodnutie komisie

